เรื่องร้องเรียน (ถนน,น้ำท่วม,ร้องเรียน,จราจร,ความปลอดภัย) วันที่ 2023-05-24 11:38:01 — แขวงทับยาว เขตลาดกระบัง กรุงเทพมหานคร
เรื่อง เรียนแจ้งปัญหาการจราจร ถนน ประชาพัฒนา ช่วงระยะระหว่าง แยกนิคมนำไกร และโครงการหมู่บ้านเอื้ออาทร 2 (ลาดกระบัง) แขวงทับยาว เขตลาดกระบัง

ด้วยพื้นที่ดังกล่าวมีประชาชนอาศัยอยู่จำนวนมาก มีหมู่บ้านเอื้ออาทร ตลาดนัด และมีนิคมอุตสาหกรรม รวมถึงบริเวณใกล้เคียงโดยรอบเป็น โรงเรียน และสถานีคลังสินค้าที่มีตู้คอนเทนเนอร์จำนวนมาก จึงมีรถชาวบ้าน รถขนาดใหญ่ เช่น รถพ่วง รถคอนเทนเนอร์ และรถขนส่งต่างๆ ที่ใช้ประจำโดยเฉพาะ ช่วงเช้า-เย็น
 
แต่ถนนที่ใช้ในการสัญจรเส้นนี้เป็นเพียงถนนขนาดเล็กๆ  2 เลน ที่รถวิ่งสวนกัน ไม่มีไหล่ทาง จุดแยกก็ไม่มีสัญญาณไฟจราจร ส่งผลให้มีการจราติดขัดอย่างมาก และไม่ปลอดภัย  ยิ่งในฤดูฝน น้ำท่วมขัง ถนนชำรุด ยังต้องคอยสลับกันให้ทางเพื่อหลบหลุม ยิ่งส่งผลกระทบหนักขึ้นไปอีก 
 
จึงเรียนมาเพื่อโปรดพิจารณาขยายถนน หรือมีไฟสัญญาณจราจร ไฟเขียวไฟแดง  หรือเพิ่มไหล่ทาง หรือโครงการใดๆตามที่ท่านพิจารณาเห็นสมควร ที่ช่วยบรรเทาความเดือดร้อนให้แก่พวกเราได้บ้าง จะขอขอบพระคุณอย่างยิ่ง